《醉太平 秋柳》
清代·梁鼎芬

烟绡露条。冷波断桥。西风人倚紫璚箫。是今宵昨宵。

当年绿髫。听莺翠杓。春韶一箭雨潇潇。剩朝潮暮潮。

作者简介：（?—1918）清广东番禺人，字星海。光绪六年进士，授编修。为张之洞倚重，聘主广雅书院、钟山书院讲席。之洞推行新政，言学事惟鼎芬是任。累官署布政使。以劾袁世凯去官。卒后，清室谥文忠。